《泷邑韩侯娲石承诗见赠和答》
明代·张穆

春满河阳花竞妍，官衙幽接九峰烟。政閒驯鹤亲书幌，税薄归人就石田。

敢以猪肝劳作客，行依勾漏得邻仙。朝来多辱琅玕赠，久忆贫居侣米船。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。